Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 812/14/7701	Bardejov, 3.2.2015
EEČ : 2-54-26-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

	v dobe od mesiaca máj 2011 až doposiaľ ako zákonný otec maloletých detí XXXXX, nar. XXXXX, XXXXX, nar. XXXXX a XXXXX, nar. XXXXX, všetci bytom XXXXX, t.č. XXXXX, XXXXX, v osobnej starostlivosti matky XXXXX, nar. XXXXX, trvale bytom XXXXX, t.č. Laca Novomeského 4, XXXXX, si v Bardejove a inde neplní svoju vyživovaciu povinnosť, ktorá mu vyplýva z rozsudku Okresného súdu v Bardejove, sp. zn. XXXXX zo dňa 26.04.2011, ktorý nadobudol právoplatnosť dňa 10.05.2011, kde bol zaviazaný prispievať na výživu mal. Tomáša sumu vo výške 40 eur, mal. Jkuba sumu vo výške 30 eur a mal. Viktórii sumu vo výške 30 eur mesačne vždy do 28. dňa v príslušnom kalendárnom mesiaci k rukám matky, kde za uvedené obdobie dlhuje na výživnom sumu vo výške 3.000 eur,

lebo zanikla trestnosť činu

Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 20.11.2014 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa  § 207 ods. 1, ods. 3, písm. b/ Trestného zákona, pre skutok, ktorý je uvedený vo výrokovej časti tohto uznesenia. 

	Vyšetrovateľ PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX od mesiaca máj 2011 až ku dňu 30.01.2015 mal zaplatiť na výživnom sumu vo výške 4.500 eur, kde v skutočnosti za uvedené obdobie na výživnom zaplatil minimálne sumu vo výške 7.355 eur, čím vyrovnal celý dlh na výživnom. Ďalej bolo zistené, že obv. XXXXX žil s manželkou v spoločnej domácnosti do 17.09.2014, kde počas tejto doby vždy odovzdával manželke celú svoju mzdu, o čom svedčí aj to, že z Talianska, kde brigádnicky pracoval, zasielal celú mzdu svojej manželke. Ďalej bolo zistené, že obv. XXXXX zaplatil výživné a to dňa 12.01.2015 v sume 100 eur, dňa 17.10.2014 v sume 100 eur, dňa 08.12.2014 v sume 200 eur. Ďalej bolo zistené, že zamestnávateľ obv. XXXXX poukazoval mzdu na účet svokry obv. XXXXX, vedený v Slovenskej sporiteľni, kde v období od 08.03.2013 do 08.08.2014 boli na účet XXXXX poukázané sumy a to dňa 10.06.2014 suma vo výške 1.200 eur, dňa 08.08.2014 suma vo výške 1.150 eur, dňa 08.05.2014 suma vo výške 905 eur, dňa 04.04.2014 suma vo výške 600 eur, dňa 08.03.2013 suma vo výške 500 eur, dňa 25.10.2013 suma vo výške 1.000 eur, dňa 03.12.2013 suma vo výške 600 eur, kde spolu to činí sumu vo výške 5.955 eur pre XXXXX. Samotná svedkyňa - poškodená XXXXX uviedla, že okrem toho priateľ jej manžela, jej osobne odovzdal manželovú výplatu z Talianska vo výške 1.000 eur. Vyšetrovaním bolo zistené a to z výpisu z účtu XXXXX, svokry obvineného, že na jej účet bola poukazovaná mzda obv. XXXXX aj z firmy Format-PM, s.r.o.. 

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného v celom rozsahu XXXXX Mihalčinovej,  tak ako ho zaväzoval rozsudok Okresného súdu v Bardejove sp.zn. XXXXX  zo dňa 26.04.2011, ktorý nadobudol právoplatnosť dňa 10.05.2011, pričom oprávnené osoby  a to XXXXX, nar. 08.02.2002, XXXXX, nar. XXXXX a XXXXX, nar. XXXXX neboli vydané nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viktor Tomáš
prokurátor